Менш радасная гісторыя. Напрыканцы 1990-х сын вядомага жывапісца Івана Стасевіча — Уладзімір — перадаў на радзіму сям’і, у Старыя Дарогі, амаль сотню карцін бацькі, бо там абяцалі стварыць музей заслужанага дзеяча мастацтваў, удзельніка вайны, “сына палка” Івана Нікіфаравіча Стасевіча. Але музей яго імя так і не з’явіўся (адсутнасць фінансаў?), хаця каля дваццаці карцін выстаўленыя ў экспазіцыі гісторыка-этнаграфічнага музея, а астатнія творы — у сховішчы, чакаюць лепшых часоў.